Çiğ köfte

Çiğ köfte (sebbudhân Turki: [tʃiː cœfte]) otabâ chee kofte panèka kakanan khas ḍâri Urfa, sèttong wilayah è Turki tèmor lao'. Èkaghâbây mènangka hidangan pembuka otabâ meze, bân aghâdhui kemiripan sè semma' sareng kibbeh nayyeh dâri massa'an Levantine. Çiğ köfte umum è temmowè è ḍâlem massa'an Turki otabâ Armènia.

Sacara tradisional, kakanan panèka èkaghâbây kalabân dhâghing matta, namong bâdâ variasi sayurân sè ngangghuy bulgur, bân è Urfa bâdâ versi lokal sè tak osa dhâghing sè èkaghâbây dâri tellor orak-arik. È provinsi Şanlıurfa, çiğ köfte sè èkaghâbây sacara lokal èjhuwâl sareng orèng jhuwâlân è lân-jhâlân.

È taon 2008, ajhuwâl çiğ köfte kalabân dhâghing matta èlarang sareng Kementerian Kesehatan Turki polana resiko kasehadhân, khusussa infeksi taeniasis, saèngghâna namong versi bahanna taneman sè ollè ijin èjhuwâl è toko bân rèstoran.

 Nyama 
È bhâsa Turki, çiğ artèna "matta" bân köfte artèna "bakso". Oca' köfte asalla dâri bhâsa Persia, sè akhèrra è toronnaghi dâri bhâsa Proto-Indo-Eropa "(s)kop–" sè artèna "aghiling" otabâ "notho".

 Ngaladhinè 
Bulgur (gandum sè è pecca) è lecca' kalabân bhâbâng sè ècacca bân aèng kantos alos. Saellana jârèya, tambâih pasta tomat bân cabbi, cemmacemma palappa, bân dhâghing sapè otabâ dumbhâ sè èghiling alos tadâ' lemma'na. Ḍhâghing matta panèka ta' èola è attassa apoy, namong "èola" kalabân palappa bân proses lecca'an sè abit. Ḍibudinah, tambâi bhâbâng ḍâun, ḍaun mint sè seggher bân peterseli.

Pan bârâmpan rèng-orèng sè aghâbây çiğ köfte, khusussa è kottah Şanlıurfa, ta' ngangghuy aèng sakalè. Sabaligghâ, pas aghuna'aghi es bâto è bâkto alecca' adhunan.

 Sombher